
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 150 

10 Απριλίου 2008 


ΠΕΡ ΙΕΧΟΜΕ ΝΑ 

Πρωθυπουργός.1 

Υπουργείο Οικονομίας και Οικονομικών.2 

» Εξωτερικών.3 

» Υγείας και Κοινωνικής Αλληλεγγύης.4 

» Πολιτισμού.5 

» Μακεδονίας - Θράκης.6 

Περιφέρειες.7 


ΠΡ ΩΘΥΠΟΥΡΓ ΟΣ 

(ΐ) 

Με την υπ’ αριθ. 326/7.4.2008 κοινή απόφαση του Πρω¬ 
θυπουργού και του Υπουργού Ανάπτυξης, που εκδόθηκε 
σύμφωνα με τις διατάξεις του άρθρου 28 του ν. 1558/1985 
(ΦΕΚ 137/Α'), όπως κωδικοποιήθηκε με το π.δ. 63/2005 
(ΦΕΚ 98/Α'), του άρθρου 11 του ν. 1586/1986 (ΦΕΚ 37/Α') 
και της υπ’ αριθμ. Δ13/5115/29.2.2008 κοινής απόφασης 
των Υπουργών Εσωτερικών, Οικονομίας και Οικονομι¬ 
κών και Ανάπτυξης, διορίζεται η Λοβέρδου - Τυπάλδου 
Ελισάβετ - Αγγελικά του Παναγή - Ανδρέα στη θέση 
του Ειδικού Γραμματέα του Διοικητικού Τομέα «Ειδι¬ 
κή Γραμματεία Διεθνούς Ενεργειακής Πολιτικής» του 
Υπουργείου Ανάπτυξης, με βαθμό 2ο της κατηγορίας 
Ειδικών θέσεων, η οποία θα προίσταται του Διοικητι¬ 
κού Τομέα «Ειδική Γραμματεία Διεθνούς Ενεργειακής 
Πολιτικής» του Υπουργείου Ανάπτυξης. 

(Αριθμ. βεβ. Υ.Δ.Ε. Υπ. Ανάπτυξης 1623/9.4.2008). 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΑΝΑΠΤΥΞΗΣ 

X. ΦΩΛΙΑΣ 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

( 2 ) 

Αριθμ. 2/14248/0022 

Καθορισμός μηνιαίας αποζημίωσης επιτροπής για τη 
διενέργεια και αξιολόγηση των αποτελεσμάτων του 
διεθνούς ανοικτού Διαγωνισμού 3/2006 που αφορά 
το Υποέργο 5 «Εξοπλισμός Υποστήριξης Λειτουργίας 
Γ ραφείων» για τα στελέχη των Γ ραφείων Σύνδεσης 
με την Αγορά Εργασίας και Επαγγελματικού Προσα¬ 
νατολισμού της ΤΕΕ του Μέτρου 2.3, της Ενέργειας 
2.3.2, της Πράξης 2.3.2.δ «Δημιουργία Γ ραφείων Σύν¬ 
δεσης με την Αγορά Εργασίας και Επαγγελματικού 
Προσανατολισμού της ΤΕΕ» του ΕΠΕΑΕΚ II. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυβέρνη¬ 
ση και τα Κυβερνητικά όργανα (π.δ. 63/2005, ΦΕΚ 98Α'). 

2. Τις διατάξεις του π.δ. 147/1976 «Οργανισμός του Υπουρ¬ 
γείου Εθνικής Παιδείας και θρησκευμάτων» (ΦΕΚ 56Α'). 

3. Το ν. 2860/2000 (ΦΕΚ251/Α'), ο οποίος αναφέρε- 
ται στη «Διαχείριση, παρακολούθηση, και έλεγχο του 
Κοινοτικού Πλαισίου Στήριξης και άλλες διατάξεις» και 
ειδικότερα το άρθρο 4 παρ. 3, καθώς και τις τροπο¬ 
ποιήσεις του ν. 3193/2003, άρθρο 17 (ΦΕΚ 266Α') σε 
συνδυασμό με το ν. 3614/2007 (ΦΕΚ 267Α') «Διαχείριση, 
έλεγχος εφαρμογή αναπτυξιακών παρεμβάσεων για την 
προγραμματική περίοδο 2007-2013». 

4. Το π.δ. 4/2002 (ΦΕΚ 3Α') «Εκτέλεση ενεργειών τεχνι¬ 
κής βοήθειας - στήριξης και διαχείριση των αντίστοιχων 
πόρων». 

5. Τις διατάξεις του άρθρου 6 του ν. 3027/2002 (ΦΕΚ 
152/Α') με θέμα «Σύσταση Ειδικής Υπηρεσίας Εφαρμογής 
Προγραμμάτων ΚΠΣ στο Υπουργείο Εθνικής Παιδείας 
και Θρησκευμάτων», όπως τροποποιήθηκε με την πα¬ 
ράγραφο 12 του άρθρου 13 του ν. 3149/2003 (ΦΕΚ 141 Α') 

«Υπαγωγή της ΕΥΕ στον Υπουργό Εθνικής Παιδείας και 
Θρησκευμάτων». 

6. Την υπ’ αριθμ. 42362/Υ252/2007 (ΦΕΚ 1948/Β') από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

7. Την υπ’ αριθμ. 10756/9.10.2002 κοινή υπουργική 
απόφαση των Υπουργών Οικονομίας και Οικονομικών- 
Εσωτερικών, Δημόσιας Διοίκησης και Αποκέντρωσης- 
Εθνικής Παιδείας και θρησκευμάτων, «Οργάνωση της 
Ειδικής Υπηρεσίας Εφαρμογής Προγραμμάτων ΚΠΣ του 
Υπουργείου Εθνικής Παιδείας και θρησκευμάτων» (ΦΕΚ 
1343/Β'), όπως τροποποιημένη ισχύει. 

8. Τις διατάξεις του άρθρου 17 του ν. 3205/2003 (ΦΕΚ 
297/Α') σχετικά με τις αποζημιώσεις μελών συλλογικών 
οργάνων ως αυτό συμπληρώθηκε από την παράγραφό 
4 του άρθρου 9 του ν. 3408/2005. 

9. Το άρθρο 40 του ν. 849/1978 «Περί ιδιωτικών επεν¬ 
δύσεων κ.λπ.» (ΦΕΚ 232/Α'), όπως συμπληρώθηκε με το 
άρθρο 8 του ν. 2129/1993 (ΦΕΚ 57/Α'). 

10. Το άρθρο 55 παρ. 4 του ν. 1566/1985 (ΦΕΚ 167/τ.Α') 
και τις διατάξεις της παραγράφου 25 του άρθρου 2 του 
ν. 2621/1998 (ΦΕΚ 136/τ.Α'). 

11. Την υπ’ αριθμ. 2/74260/0004/15.10.1999 (ΦΕΚ 1925Β') 
απόφαση μεταβίβασης εξουσίας υπογραφής σύμφωνα 
με το άρθρο 7 § 1 του ν. 1943/1991. 

12. Την υπ’ αριθμ. 7954/13.5.2005 αποφάσεις Ένταξης 
της Πράξης 2.3.2.δ «Δημιουργία γραφείων επαγγελμα¬ 
τικού προσανατολισμού και σύνδεσης με την αγορά 
εργασίας» του Μέτρου 2.3 «ΑΡΧΙΚΗ ΕΠΑΓΓΕΛΜΑΤΙΚΗ 
ΕΚΠΑΙΔΕΥΣΗ ΚΑΙ ΚΑΤΑΡΤΙΣΗ» του ΕΠΕΑΕΚ II. 

13. Τα εγκεκριμένα Τεχνικά Δελτία της ανωτέρω πράξης. 

14. Την υπ’ αριθμ. 2547/28.3.2007 υπουργική απόφαση για 
τη διενέργεια ανοικτού δημοσίου διεθνή διαγωνισμού για 
τη «Δημιουργία, ανατύπωση και αποστολή υλικού προβολής 
και ενημέρωσης», που θα υλοποιηθεί στο πλαίσιο του ανω¬ 
τέρω έργου και το υπ’ αριθμ. 7/2007 τεύχος Προκήρυξη. 

15. Την υπ’ αριθμ. 886/21.2.2006 υπουργική απόφαση για 
τη διενέργεια ανοικτού δημοσίου διεθνή διαγωνισμού 
για το έργο «Σχεδίαση και εφαρμογή εξειδικευμένης 
εκπαίδευσης για τα στελέχη γραφείων σύνδεσης της 
ΤΕΕ» του Μέτρου 2.3 «Αρχική επαγγελματική εκπαίδευση 
και κατάρτιση» του ΕΠΕΑΕΚ II. 

16. Την υπ’ αριθμ. 3694/3.7.2006 υπουργική απόφαση 
«Συγκρότηση Επιτροπής για τη διενέργεια και αξιολό¬ 
γηση των αποτελεσμάτων του διεθνούς ανοικτού Δια¬ 
γωνισμού 3/2006 που αφορά την «Προμήθεια και εγκα¬ 
τάσταση εξοπλισμού σε 105 Γραφεία Σύνδεσης με την 
αγορά εργασίας και επαγγελματικού προσανατολισμού 
της ΤΕΕ» (ΦΕΚ 992/τ.Β726.7.2006). 

17. Την υπ’ αριθμ. 4900/16.7.2007 υπουργική απόφαση 
επανασύστασης και επανασυγκρότησης της ανωτέρω 
Επιτροπής (ΦΕΚ 320/30.7.2007). 

18. Το γεγονός ότι από την παρούσα απόφαση θα 
προκληθεί δαπάνη ύψους 4.000 € (ευρώ), η οποία θα 
βαρύνει τις πιστώσεις του έργου 2002ΣΕ04530061, της 
ΣΑΕ 453, του ΠΔΕ του ΥΠ.Ε.Π.Ο. «Ενέργειες τεχνικής 
βοήθειας στήριξης ΕΠΕΑΕΚ II, χρηματοδοτούμενες από 
αμιγώς εθνικούς πόρους». 

19. Την αναγκαιότητα καθορισμού αποζημίωσης για 
τα μέλη της άνω Επιτροπής, αποφασίζουμε: 

Το καθορισμό αποζημίωσης κατά μήνα της επιτροπής 
για τη διενέργεια και αξιολόγηση των αποτελεσμάτων 


του διεθνούς ανοικτού διαγωνισμού 3/2006 που αφορά 
στην: «Προμήθεια και εγκατάσταση εξοπλισμού σε 105 
γραφεία σύνδεσης με την αγορά εργασίας και επαγ¬ 
γελματικού προσανατολισμού της ΤΕΕ» για τα στελέχη 
γραφείων σύνδεσης των ΤΕΕ του Μέτρου 2.3 «ΑΡΧΙΚΗ 
ΕΠΑΓΓΕΛΜΑΤΙΚΗ ΕΚΠΑΙΔΕΥΣΗ ΚΑΙ ΚΑΤΑΡΤΙΣΗ», που 
συγχρηματοδοτείται από την Ευρωπαϊκή Ένωση μέσω 
του ΕΠΕΑΕΚ II, σε 350 € για τον Πρόεδρο, 300€ ανά 
μέλος και 250€ για γραμματειακή υποστήριξη. 

Η ανωτέρω αποζημίωση καταβάλλεται υπό τις παρα¬ 
κάτω προϋποθέσεις: 

- Συμμετοχή των μελών σε τέσσερις (4) τουλάχιστον 
συνεδριάσεις το μήνα. Σε περίπτωση συμμετοχής σε 
λιγότερες συνεδριάσεις, η αποζημίωση περικόπτεται 
ανάλογα. 

- Η επιτροπή τηρεί για την κάθε συνεδρίαση σχετικό 
πρακτικό. 

- Οι συνεδριάσεις πραγματοποιούνται πέραν του 
κανονικού ωραρίου. 

Η επιτροπή λειτούργησε το διάστημα από 1.11.2007 έως 
31.5.2008 βάσει της υπ’ αριθμ. 4900/16.7.2007 υπουργική 
απόφαση επανασύστασης και επανασυγκρότησης της 
επιτροπής που συστάθηκε με την υπ’ αριθμ. 3694/3.7.2006 
υπουργική απόφαση. 

Η ανωτέρω αποζημίωση ισχύει από 1.11.2007 έως 
31.5.2008 για τα μέλη της Επιτροπής όπως αυτά ορίζο¬ 
νται στην υπ’ αριθμ. 4900/16.7.2007 υπουργική απόφαση 
(ΦΕΚ 320/30.7.2007) επανασύστασης της επιτροπής. 

Τα αναπληρωματικά μέλη δικαιούνται αμοιβής μόνο στην 
περίπτωση νόμιμης αναπλήρωσης τακτικού μέλους. 

Η συνολική δαπάνη δεν θα υπερβαίνει το ποσό των 
4.000 €. 

Η ανωτέρω δαπάνη θα καλυφθεί από την Τεχνική 
Βοήθεια του ΕΠΕΑΕΚ II, από τις πιστώσεις του έργου 
2002ΣΕ 04530 061, της ΣΑΕ 453, του Π.Δ.Ε. του ΥΠ.Ε.Π.Θ. 
«Ενέργειες τεχνικής βοήθειας στήριξης ΕΠΕΑΕΚ II, χρη¬ 
ματοδοτούμενες από αμιγώς εθνικούς πόρους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2008 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΕΥΡΙΠΙΔΗΣ ΣΤΥΛΙΑΝΙΔΗΣ 


Αριθμ. 2/14237/0022 

Καθορισμός μηνιαίας αποζημίωσης επιτροπής για τη δι¬ 
ενέργεια και αξιολόγηση των αποτελεσμάτων του δι¬ 
εθνούς ανοικτού διαγωνισμού 7/2007 που αφορά το 
Υποέργο 8 «Δημιουργία και Ανατύπωση Υλικού Προ¬ 
βολής και Ενημέρωσης», Κατηγορία Πράξης 2.3.2.δ «Δη¬ 
μιουργία Γραφείων Σύνδεσης με την Αγορά Εργασίας 
και Επαγγελματικού Προσανατολισμού της ΤΕΕ» Ενέρ¬ 
γεια 2.3.2 «Ανάπτυξη των Τεχνικών Επαγγελματικών Εκ¬ 
παιδευτηρίων (ΤΕΕ) και των Σχολικών Εργαστηριακών 
Κέντρων (ΣΕΚ)» του Μέτρου 2.3 του ΕΠΕΑΕΚ II. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυ- 

βέρνηση και τα Κυβερνητικά όργανα (π.δ. 63/2005, ΦΕΚ 
98Α'). 

2. Τις διατάξεις του π.δ. 147/1976 «Οργανισμός του 
Υπουργείου Εθνικής Παιδείας και Θρησκευμάτων»(ΦΕΚ 
56Α'). 

3. Το ν. 2860/2000 (ΦΕΚ251/Α'), ο οποίος αναφέρε- 
ται στη «Διαχείριση, παρακολούθηση, και έλεγχο του 
Κοινοτικού Πλαισίου Στήριξης και άλλες διατάξεις» και 
ειδικότερα το άρθρο 4 παρ. 3, καθώς και τις τροπο¬ 
ποιήσεις του ν. 3193/2003, άρθρο 17 (ΦΕΚ 266Α') σε 
συνδυασμό με το ν. 3614/2007 (ΦΕΚ 267Α') «Διαχείριση, 
έλεγχος εφαρμογή αναπτυξιακών παρεμβάσεων για την 
προγραμματική περίοδο 2007-2013». 

4. Το π.δ. 4/2002 (ΦΕΚ 3Α) «Εκτέλεση ενεργειών τεχνι¬ 
κής βοήθειας - στήριξης και διαχείριση των αντίστοιχων 
πόρων». 

5. Τις διατάξεις του άρθρου 6 του ν. 3027/2002 (ΦΕΚ 
152/Α') με θέμα «Σύσταση Ειδικής Υπηρεσίας Εφαρμογής 
Προγραμμάτων ΚΠΣ στο Υπουργείο Εθνικής Παιδείας 
και Θρησκευμάτων», όπως τροποποιήθηκε με την πα¬ 
ράγραφο 12 του άρθρου 13 του ν. 3149/2003 (ΦΕΚ 141Α") 
«Υπαγωγή της ΕΥΕ στον Υπουργό Εθνικής Παιδείας και 
Θρησκευμάτων». 

6. Την υπ’ αριθμ. 42362/Υ252/2007 (ΦΕΚ 1948/Β") από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

7. Την υπ’ αριθμ. 10756/9.10.2002 κοινή υπουργική 
απόφαση των Υπουργών Οικονομίας και Οικονομικών, 
Εσωτερικών, Δημόσιας Διοίκησης και Αποκέντρωσης, 
Εθνικής Παιδείας και Θρησκευμάτων, «Οργάνωση της 
Ειδικής Υπηρεσίας Εφαρμογής Προγραμμάτων ΚΠΣ 
του Υπουργείου Εθνικής Παιδείας και θρησκευμάτων» 
(ΦΕΚ1343/Β), όπως τροποποιημένη ισχύει. 

8. Τις διατάξεις του άρθρου 17 του ν. 3205/2003 
(ΦΕΚ297/Α') σχετικά με τις αποζημιώσεις μελών συλ¬ 
λογικών οργάνων ως αυτό συμπληρώθηκε από την πα¬ 
ράγραφο 4 του άρθρου 9 του ν. 3408/2005. 

9. Το άρθρο 40 του ν. 849/1978 «Περί ιδιωτικών επεν¬ 
δύσεων κ.λπ.» (ΦΕΚ 232/Α'), όπως συμπληρώθηκε με το 
άρθρο 8 του ν. 2129/1993 (ΦΕΚ 57/Α'). 

10. Το άρθρο 55 παρ. 4 του ν. 1566/1985 (ΦΕΚ 167/τ.Α') 
και τις διατάξεις της παραγράφου 25 του άρθρου 2 του 
ν. 2621/1998 (ΦΕΚ 136/τ.Α'). 

11. Την υπ’ αριθμ. 2/74260/0004/15.10.1999 (ΦΕΚ 1925Β') 
απόφαση μεταβίβασης εξουσίας υπογραφής σύμφωνα 
με το άρθρο 7 § 1 του ν. 1943/1991. 

12. Την υπ’ αριθμ. 7954/13.5.2005 αποφάσεις ένταξης 
της πράξης 2.3.2.δ «Δημιουργία γραφείων επαγγελμα¬ 
τικού προσανατολισμού και σύνδεσης με την αγορά 
εργασίας» του Μέτρου 2.3 «ΑΡΧΙΚΗ ΕΠΑΓΓΕΛΜΑΤΙΚΗ 
ΕΚΠΑΙΔΕΥΣΗ ΚΑΙ ΚΑΤΑΡΤΙΣΗ» του ΕΠΕΑΕΚ II. 

13. Τα εγκεκριμένα Τεχνικά Δελτία της ανωτέρω Πράξης. 

14. Την υπ’ αριθμ. 2547/28.3.2007 υπουργική απόφαση 
για τη διενέργεια ανοικτού δημοσίου διεθνή διαγωνι¬ 
σμού για τη «Δημιουργία, ανατύπωση και αποστολή 
υλικού προβολής και ενημέρωσης», που θα υλοποιηθεί 
στο πλαίσιο του ανωτέρω έργου και το υπ’ αριθμ. 7/2007 
τεύχος Προκήρυξης 

15. Την υπ’ αριθμ. 3905/4.6.2007 (ΦΕΚ 250 τ.ΥΟΔΔ/ 
19.6.2007) υπουργική απόφαση σχετικά με τη Συγκρό¬ 


τηση Επιτροπής διενέργειας και αξιολόγησης του ανω¬ 
τέρω διαγωνισμού 

16. Την υπ’ αριθμ. 9000/4.12.2007 υπουργική απόφαση 
επανασύστασης και επανασυγκρότησης της ανωτέρω 
Επιτροπής (ΦΕΚ 537/τ.ΥΟΔΔ/14.12.2007). 

17. Το γεγονός ότι από την παρούσα απόφαση θα 
προκληθεί δαπάνη ύψους 5.400€ (ευρώ), η οποία θα 
βαρύνει τις πιστώσεις του έργου 2002ΣΕ04530061, της 
ΣΑΕ 453, του ΠΔΕ του ΥΠ.Ε.Π.Θ. «Ενέργειες τεχνικής 
βοήθειας στήριξης ΕΠΕΑΕΚ II, χρηματοδοτούμενες από 
αμιγώς εθνικούς πόρους». 

18. Την αναγκαιότητα καθορισμού αποζημίωσης για 
τα μέλη της άνω Επιτροπής, αποφασίζουμε: 

Το καθορισμό αποζημίωσης κατά μήνα της επιτροπής 
για τη Διενέργεια και Αξιολόγηση των αποτελεσμάτων 
του διεθνούς ανοικτού Διαγωνισμού 7/2007 που αφο¬ 
ρά το Υποέργο 8 «Δημιουργία και ανατύπωση Υλικού 
Προβολής και Ενημέρωσης» του Μέτρου 2.3 «ΑΡΧΙΚΗ 
ΕΠΑΓΓΕΛΜΑΤΙΚΗ ΕΚΠΑΙΔΕΥΣΗ ΚΑΙ ΚΑΤΑΡΤΙΣΗ», που 
συγχρηματοδοτείται από την Ευρωπαϊκή Ένωση μέσω 
του ΕΠΕΑΕΚ II, σε 350 € για τον Πρόεδρο και 300€ ανά 
μέλος και 250€ για τη γραμματεία. 

Η ανωτέρω αποζημίωση καταβάλλεται υπό τις παρα¬ 
κάτω προϋποθέσεις: 

- Συμμετοχή των μελών σε τέσσερις (4) τουλάχιστον 
συνεδριάσεις το μήνα. Σε περίπτωση συμμετοχής σε 
λιγότερες συνεδριάσεις, η αποζημίωση, περικόπτεται 
ανάλογα. 

- Η επιτροπή τηρεί για κάθε συνεδρίαση σχετικό πρα¬ 
κτικό. 

- Οι συνεδριάσεις πραγματοποιούνται πέραν του κα¬ 
νονικού ωραρίου. 

Η επιτροπή λειτούργησε το διάστημα από 19.6.2007 
έως 19.9.2007 βάσει της υπ’ αριθμ. 3905/4.6.2007 υπουργι¬ 
κή απόφαση σύστασης και συγκρότησης της επιτροπής 
και από 14.12.2007 έως 13.5.2008 βάσει της υπ’ αριθμ. 
9000/4.12.2007 υπουργική απόφαση επανασύστασης και 
επανασυγκρότησης της επιτροπής. 

Η ανωτέρω αποζημίωση ισχύει για τα μέλη της Επιτρο¬ 
πής όπως αυτά ορίζονται στην υπ’ αριθμ. 3905/4.6.2007 
(ΦΕΚ 250 τ.ΥΟΔΔ/19.6.2007) σύστασης και συγκρότησης 
και στην υπ’ αριθμ. 9000/4.12.2007 υπουργική απόφαση 
(ΦΕΚ 537/τ.ΥΟΔΔ/14.12.2007) επανασύστασής της. 

Τα αναπληρωματικά μέλη δικαιούνται αμοιβής μόνο 
στην περίπτωση νόμιμης αναπλήρωσης τακτικού μέ¬ 
λους. 

Η συνολική δαπάνη δεν θα υπερβαίνει το ποσό των 
5.400 €. 

Η ανωτέρω δαπάνη θα καλυφθεί από την Τεχνική 
Βοήθεια του ΕΠΕΑΕΚ II, από τις πιστώσεις του έργου 
2002ΣΕ 04530 061, της ΣΑΕ 453, του Π.Δ.Ε. του ΥΠ.Ε.Π.Θ. 
«Ενέργειες τεχνικής βοήθειας στήριξης ΕΠΕΑΕΚ II, χρη¬ 
ματοδοτούμενες από αμιγώς εθνικούς πόρους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2008 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΕΥΡΙΠΙΔΗΣ ΣΤΥΛΙΑΝΙΔΗΣ 

Αριθμ. 2/7942/0022 

Τροποποίηση και συμπλήρωση της υπ’ αριθμ. 2/56230/ 
0022/18.8.1999 κοινής υπουργικής απόφασης, σχετικά 
με την αμοιβή της Επιτροπής Διαχείρισης του Λογα¬ 
ριασμού για την Απασχόληση και την Επαγγελματι¬ 
κή Κατάρτιση (ΛΑΕΚ)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις 

α) Του ν. 2956/2001 «Αναδιάρθρωση του ΟΑΕΔ και 
άλλες διατάξεις». 

β) Του άρθρου 19 του ν. 2639/1998 (ΦΕΚ 205/Α71998). 

γ) Του άρθρου 1 του ν. 2434/1996 (ΦΕΚ 188/Α71998). 

δ) Του π.δ. υπ’ αριθμ. 63/22.4.2005 (ΦΕΚ 98/Α') «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα». 

ε) Του άρθρ. 17 του ν. 3205/2003 όπως συμπληρώθηκε 
με την παρ. 4 του άρθρ. 9 του ν. 3408/2005. 

στ) Του άρθρου 18 παρ. 2 του ν. 2874/2000 (ΦΕΚ 286/Α7 
29.12.2001.) 

2. Την υπ’ αριθμ. 2/56230/0022/18.8.1999 κοινή υπουρ¬ 
γική απόφαση, όπως τροποποιήθηκε με τις υπ’ αριθμ. 
2/34255/0022/6.6.2001, 2/61018/0022/21.11.2003, 2/41076/0022/ 
5.8.2004, 2/45813/0022/3.9.2004, 2/66839/0022/17.12.2004, 
2/13084/0022/4.4.2006 και 2/21783/0022/8.5.2006 όμοιες. 

3. Τα υπ’ αριθμ. Β123466/18.7.2007 και Β 125401/31.7.2007 
έγγραφα του ΟΑΕΔ με τα οποία διαβιβάστηκαν οι υπ’ 
αριθμ. 2269/2007 και 2444/2007 αποφάσεις του Δ.Σ. 
του. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του Ο.Α.Ε.Δ. οικονομικής χρήσης 2008 ύψους περίπου 
15.000.000,00 ευρώ περίπου η οποία θα καλυφθεί από 
την πίστωση που έχει προβλεφθεί στον ΚΑΕ 4419 «Συμ¬ 
μετοχή σε κοινές δαπάνες που πραγματοποιούνται από 
ΝΠΔΔ» ύψους 15.508.265,00 ευρώ και δαπάνη ύψους πε¬ 
ρίπου 15.000.000, 00 ευρώ για καθένα από τα επόμενα 
πέντε (5) τουλάχιστον οικονομικά έτη η οποία θα καλυ¬ 
φθεί από έσοδα του ΛΑΕΚ και από τις πιστώσεις που 
θα προβλεφθούν στον προϋπολογισμό του Ο.Α.Ε.Δ. και 
στον ΚΑΕ 4419, αποφασίζουμε: 

Α Τροποποιούμε και συμπληρώνουμε την υπ’ αριθμ. 
2/56230/0022/18.8.1999 κοινή υπουργική απόφαση, όπως 
ισχύει σήμερα και διαμορφώνουμε αυτήν ως κατωτέ¬ 
ρω. 

1. Ως προς τους ελέγχους που διενεργούνται από 
υπαλλήλους του ΟΑ.Ε.Δ., καθορίζουμε τη διαδικασία, 
τα όργανα, τις κατηγορίες και τον αριθμό των ελέγχων 
που διενεργούν οι υπάλληλοι του Οργανισμού, σε προ¬ 
γράμματα κατάρτισης και απασχόλησης ή συνδυασμού 
αυτών τα οποία εκτελεί ο Ο.Α.Ε.Δ. και ο λογαριασμός 
για την Απασχόληση και Επαγγελματική Κατάρτιση 
(ΛΑΕΚ). Η διενέργεια των ελέγχων πραγματοποιείται 
από τακτικούς και με σύμβαση εργασίας αορίστου χρό¬ 
νου υπαλλήλους του Ο.Α.Ε.Δ. των κατηγοριών ΠΕ, ΤΕ και 
ΔΕ των κλάδων των Υπηρεσιών του Οργανισμού. 

2. Οι παραπάνω έλεγχοι διακρίνονται σε πρωτοβάθ¬ 
μιους, δευτεροβάθμιους και τριτοβάθμιους. 

α) Πρωτοβάθμιοι έλεγχοι: 

Οι Πρωτοβάθμιοι έλεγχοι πραγματοποιούνται από 


τους ανωτέρω υπαλλήλους που κατέχουν θέση μέχρι 
και Προϊσταμένου Τμήματος και ανατίθενται για μεν 
τους υπαλλήλους από τους οικείους Τμηματάρχες των 
κατά τόπους υπηρεσιών του Ο.Α.Ε.Δ., για δε τους Προ¬ 
ϊστάμενους Τμήματος από τους οικείους Διευθυντές 
των Περιφερειακών Διευθύνσεων, σύμφωνα με απόφαση 
τους για τη διενέργεια συγκεκριμένων ελέγχων. 

Οι πρωτοβάθμιοι έλεγχοι σκοπό έχουν να εξακριβώ¬ 
σουν εάν τηρούνται οι προϋποθέσεις έγκρισης και η 
ορθή ή μη υλοποίηση του εγκεκριμένου προγράμματος 
σύμφωνα με όσα ορίζονται κάθε φορά από τις οικείες 
διατάξεις (υπουργικές αποφάσεις ή άλλες διοικητικές 
πράξεις) που διέπουν το πρόγραμμα. Για κάθε πρό¬ 
γραμμα πραγματοποιείται υποχρεωτικός έλεγχος, μία 
τουλάχιστον φορά κατά τη διάρκεια υλοποίησής του. 

Κατά τον πρωτοβάθμιο έλεγχο σε περίπτωση εκπαι¬ 
δευτικού προγράμματος εξετάζονται επιτόπια: 

• Εάν εφαρμόζεται πράγματι το εκπαιδευτικό πρό¬ 
γραμμα σύμφωνα με τα οριζόμενα στην εγκριτική του 
απόφαση. 

• Εάν τηρείται το περιεχόμενο, η θεματολογία και το 
αναλυτικό πρόγραμμα. 

• Εάν οι εκπαιδευτές έχουν τα προβλεπόμενα από τις 
οικείες διατάξεις προσόντα (τίτλος σπουδών, εκπαιδευ¬ 
τική και επαγγελματική εμπειρία). 

• Το υλικό υποστήριξης των μαθημάτων που χρησι¬ 
μοποιείται. 

• Εάν εν γένει υλοποίηση του προγράμματος είναι 
σύμφωνη με το εγκεκριμένο χρονοδιάγραμμα. 

• Εάν οι δαπάνες του προγράμματος είναι σύμφωνες 
με τον εγκεκριμένο προϋπολογισμό του. 

Σε περίπτωση που το ελεγχόμενο πρόγραμμα αφορά 
«Νέοι ελεύθεροι επαγγελματίες», «Νέες θέσεις εργασίας», 
επιχορήγηση για την απόκτηση επαγγελματικής 
εμπειρίας, καινοτόμες δράσεις, κοινοτικές πρωτοβουλίες 
και κάθε άλλο πρόγραμμα που δεν αναφέρεται ρητά στην 
παρούσα απόφαση, είτε αυτό συγχρηματοδοτείται, είτε 
χρηματοδοτείται από εθνικούς πόρους αποκλειστικά, 
εξετάζεται εάν εκτελείται, σύμφωνα με τις προϋποθέσεις 
της εγκριτικής του απόφασης, τα οικονομικά του στοιχεία 
και εάν τηρήθηκε η νομιμότητα και η επιλεξιμότητα για 
τις πραγματοποιηθείσες δαπάνες του. 

Ειδικότερα όταν πρόκειται για προγράμματα που 
αφορούν άτομα που υπάγονται σε ειδικές κοινωνικές 
ομάδες που κινδυνεύουν από κοινωνικό αποκλεισμό, 
θα εξετάζονται επί πλέον και τα στοιχεία τα οποία 
αποδεικνύουν ότι συγκεντρώνουν τις απαιτούμενες 
προϋποθέσεις υπαγωγής τους στο πρόγραμμα. 

Μετά το πέρας του ελέγχου, συντάσσεται έκθεση 
ελέγχου η οποία υποβάλλεται από τους ελεγκτές στην 
υπηρεσία από την οποία έλαβαν την εντολή ελέγχου 
και αντίγραφο αυτής επιδίδεται στον ελεγχθέντα εντός 
οκτώ (8) εργασίμων ημερών. Στο πόρισμα πρέπει να 
προκύπτουν οι διαπιστώσεις του ελέγχου πλήρως 
αιτιολογημένες, οι παρατηρήσεις και το συμπέρασμα. 

Επί των πρωτοβάθμιων ελέγχων μπορούν οι ελεγχθέ- 
ντες να ασκήσουν ένσταση εντός δέκα (10) ημερών μετά 
την παραλαβή της έκθεσης ελέγχου, εκτός εάν άλλως 
ορίζεται από την απόφαση έγκρισης των επιμέρους 
προγραμμάτων. 

β) Δευτεροβάθμιοι έλεγχοι: 

Οι Δευτεροβάθμιοι έλεγχοι εκτελούνται από τους 
ανωτέρω υπαλλήλους που είναι Προϊστάμενοι Τμήματος 

και ανατίθεται από τους Διευθυντές των αντιστοίχων 
Περιφερειακών Διευθύνσεων, σύμφωνα με απόφασή 
τους για τη διενέργεια συγκεκριμένων ελέγχων. Στην 
αρμοδιότητα του δευτεροβαθμίου ελέγχου είναι η 
εξέταση των ενστάσεων που υποβάλλουν οι ελεγχθέντες 
από πρωτοβάθμιους ελέγχους. 

Δεν μπορούν να διενεργήσουν δευτεροβάθμιους 
ελέγχους οι Προϊστάμενοι Τμήματος που διενήργησαν 
πρωτοβάθμιους ελέγχους στον ίδιο εργοδότη. 

Κατά τους δευτεροβάθμιους ελέγχους εξετάζονται 
όλα τα στοιχεία του προηγηθέντος πρωτοβαθμίου 
ελέγχου η τήρηση των διαδικασιών που προβλέπονται 
στην παρούσα απόφαση για τον πρωτοβάθμιο έλεγχο ή 
έκθεση ελέγχου που συντάχθηκε κατά τον πρωτοβάθμιο 
έλεγχο, καθώς και εάν τηρήθηκαν οι οικείες διατάξεις 
που διέπουν το πρόγραμμα. Οι δευτεροβάθμιοι ελεγκτές 
μπορούν να πραγματοποιούν ελέγχους επιτοπίως με 
σκοπό να διαμορφώσουν καλύτερη αντίληψη του προ¬ 
ηγηθέντος πρωτοβαθμίου ελέγχου. Μετά το πέρας του 
ελέγχου συντάσσεται από τον ελεγκτή έκθεση η οποία 
υποβάλλεται στην Περιφερειακή Διεύθυνση του Ο.Α.Ε.Δ. 
και στον ελεγχθέντα εντός οκτώ (8) εργασίμων ημερών. 
Στο πόρισμα πρέπει να προκύπτουν οι διαπιστώσεις του 
ελέγχου πλήρως αιτιολογημένες, οι παρατηρήσεις και 
το συμπέρασμα. 

γ) Τριτοβάθμιοι έλεγχοι: 

Οι Τριτοβάθμιοι έλεγχοι εκτελούνται από υπαλλήλους 
με βαθμό Διευθυντή κατ’ εντολή του Διοικητή του Ο.Α.Ε.Δ. 
σε οποιαδήποτε φάση εκτέλεσης του προγράμματος 
έστω και αν δεν έχει προηγηθεί πρωτοβάθμιος ή 
δευτεροβάθμιος έλεγχος. Σκοπός του τριτοβαθμίου 
ελέγχου είναι η διαπίστωση της τήρησης ή μη των 
προβλεπομένων διατάξεων τόσον της παρούσας 
απόφασης όσον και των οικείων διατάξεων που διέπουν 
το πρόγραμμα. Οι τριτοβάθμιοι έλεγχοι διενεργούνται 
μετά από έκδοση σχετικής απόφασης από το Διοικητή του 
Ο.Α.Ε.Δ. για τη διενέργεια συγκεκριμένων ελέγχων. 

Μετά το πέρας του ελέγχου συντάσσεται έκθεση, η 
οποία υποβάλλεται εντός δέκα (10) εργασίμων ημερών 
στον Διοικητή του Ο.Α.Ε.Δ. και στον ελεγχθέντα. Στο 
πόρισμα πρέπει να προκύπτουν οι διαπιστώσεις του 
ελέγχου πλήρως αιτιολογημένες, οι παρατηρήσεις και 
το συμπέρασμα. 

δ) Εκθέσεις ελέγχου που επισημαίνουν παρεκκλίσεις 
από τους όρους υλοποίησης της εγκριτικής απόφασης 
της ενέργειας ή των οικείων διατάξεων που διέπουν το 
πρόγραμμα καθώς και των διατάξεων της παρούσης 
υποβάλλονται από τους ελεγκτές που διενήργησαν 
τους πρωτοβάθμιους ή τους δευτεροβάθμιους ελέγχους 
εκτός από την υπηρεσία από την οποία έλαβαν την 
εντολή όπως προαναφέρθηκε, και στον Διοικητή του 
Ο.Α.Ε.Δ. εντός δέκα (10) εργασίμων ημερών από την 
ημέρα διενέργειας του ελέγχου. 

Ο Διοικητής του Ο.Α.Ε.Δ. κατά περίπτωση παραπέμπει 
το θέμα στα αρμόδια όργανα του Ο.Α.Ε.Δ., τα οποία 
αποφασίζουν για τις τυχόν κυρώσεις που θα επιβάλουν 
σύμφωνα με όσα προβλέπονται από τις οικείες διατάξεις 
που διέπουν το πρόγραμμα. 

3. Η πραγματοποίηση των πρωτοβάθμιων και δευτερο¬ 
βάθμιων ελέγχων βεβαιώνεται από τον Προϊστάμενο της 
Υπηρεσίας που έδωσε την εντολή διενέργειας τους την 
δε πραγματοποίηση των τριτοβάθμιων ελέγχων την βε¬ 
βαιώνει ο Γ ενικός Διευθυντής Υποστήριξης του Ο.Α.Ε.Δ. 


Το ύψος της αμοιβής για καθένα από τους παραπάνω 
ελέγχους ανεξάρτητα εάν είναι εντός ή εκτός ωραρίου 
εργασίας ή πραγματοποιούνται κατά τις εργάσιμες ή 
εξαιρέσιμες ημέρες καθορίζεται ως εξής: 

I. Κατά την περίοδο από 15.6.2000 έως 21.12.2000 σε 
4.000 δρχ. για τους υπαλλήλους του Ο.Α.Ε.Δ. κατηγορίας 
ΠΕ, ΤΕ και ΔΕ οι οποίοι κατά το χρονικό αυτό διάστημα 
πραγματοποίησαν κατ’ ανώτατο όριο δώδεκα (12) 
ελέγχους το μήνα βεβαιωθέντες από τα αρμόδια όργανα 
ελέγχου και δεν αμείφθησαν. 

II. Την περίοδο από 2.1.2001 έως 24.5.2006 σε 6.000 
δρχ. κατ’ έλεγχο για τους πραγματοποιηθέντες και βε¬ 
βαιωθέντες από τα αρμόδια όργανα ελέγχου και μέχρι 
δώδεκα (12) ελέγχους κατά μήνα. 

Από 24.5.2006 και εφεξής καταβάλλονται τριάντα (30) 
ευρώ για κάθε πραγματοποιούμενο έλεγχο και μέχρι 
δώδεκα (12) ελέγχους κατ’ ανώτατο όριο το μήνα και 
εφόσον αυτοί έχουν πραγματοποιηθεί σύμφωνα με την 
εκδοθείσα σχετική απόφαση του αρμοδίου προϊσταμέ¬ 
νου για συγκεκριμένους ελέγχους. 

Β. α) Προσδιορίζουμε τον αριθμό των υπαλλήλων του 
Ο.Α.Ε.Δ. που υποστηρίζουν τη λειτουργία της Επιτροπής 
Διαχείρισης του Λογαριασμού για την Απασχόληση και 
την Επαγγελματική Κατάρτιση (ΛΑΕΚ) από πέντε (5) σε 
οκτώ (8). Τα τρία νέα μέλη θα είναι οι τρεις (3) Γενικοί 
Διευθυντές του Ο.Α.Ε.Δ. και 

β) Καθορίζουμε τη μηνιαία αποζημίωση καθενός σε 
250,00 ευρώ. Η αποζημίωση αυτή καταβάλλεται για την 
προετοιμασία των θεμάτων της ημερήσιας διάταξης 
των συνεδριάσεων της Επιτροπής για την συμμετοχή 
τους στις συνεδριάσεις αυτής και για τη γενικότερη 
υποστήριξη λειτουργίας του Λογαριασμού. 

Γ. Καθορίζουμε τη μηνιαία αποζημίωση του Προέδρου, 
των μελών και των εισηγητών της Επιτροπής Διαχείρι¬ 
σης του Λογαριασμού καθώς και των υπαλλήλων Διευ¬ 
θύνσεων του Ο.Α.Ε.Δ. που κάνουν χρέη εισηγητή κατά 
τις συνεδριάσεις της επιτροπής αυτής για τη συμμετοχή 
τους σε αυτές ως εξής: 

- Πρόεδρος ποσό 360,00 ευρώ 

- Μέλη ποσό 250,00 ευρώ 

- Εισηγητές ποσό 182,00 ευρώ 

Η αποζημίωση αυτή καταβάλλεται για τέσσερις (4) 
τουλάχιστον συνεδριάσεις το μήνα, του ποσού αυτού 
μειουμένου αναλόγως για συνεδριάσεις λιγότερες των 
τεσσάρων το μήνα. Τυχόν πραγματοποίηση συνεδριά¬ 
σεων περισσοτέρων των τεσσάρων το μήνα δεν δημι¬ 
ουργεί αξίωση για πρόσθετη αποζημίωση. 

Δ. Καθορίζουμε σε 1,5% επί των εισπραχθεισών το 
προηγούμενο έτος εισφορών για το ΛΑΕΚ το ποσό το 
οποίο μπορεί να διατίθεται με πρόταση της Επιτροπής 
Διαχείρισης και έγκριση από το Διοικητικό Συμβούλιο 
του Ο.Α.Ε.Δ. για τις ανάγκες προώθησης και προβολής 
των προγραμμάτων του ΛΑΕΚ, τη διεξαγωγή συνεδρίων, 
την ανταλλαγή εμπειριών, την εξασφάλιση συνεργασιών 
με φορείς της ημεδαπής και της αλλοδαπής ως κάθε 
άλλη ενέργεια για την υλοποίηση των σκοπών του Λο¬ 
γαριασμού. 

Ε. Κάθε απόφαση που ρυθμίζει τα προαναφερόμενα 
θέματα διαφορετικά καταργείται. 

ΣΤ. Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2008 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Ν. ΛΕΓΚΑΣ ΦΑΝΗ - ΠΑΛΛΗ ΠΕΤΡΑΛΙΑ 

-♦- 

ΥΠΟΥΡΓ ΕΙΟ ΕΞΩΤ ΕΡΙΚΩΝ 

(3) 

Με την υπ’ αριθμ. Π13-9641/ΑΣ 4188/7.4.2008 απόφαση 
της Υπουργού Εξωτερικών απαλλάσσεται, από 1.4.2008, 
ο Μιχαήλ Δημητρίου του Κωνσταντίνου από τα καθή¬ 
κοντα της θέσης του Ειδικού Συμβούλου με Μ.Κ. 4° στο 
Πολιτικό Γραφείο του Υφυπουργού Εξωτερικών Πέτρου 
Δούκα. 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

ΥΠΟΥΡΓΕΙΟ ΥΓΕΙΑΣ ΚΑΙ 
ΚΟΙΝΩΝΙ ΚΗΣ ΑΛΛΗ ΛΕΓΓΥΗΣ 

(4) 

Διορθώσεις Σφαλμάτων 

Στην ΔΥ1α/Γ.Π.30048/4-3-08 απόφαση του Υπουργού 
Υγείας και Κοινωνικής Αλληλεγγύης, που δημοσιεύθηκε 
στο ΦΕΚ 135/1.4.08/Τ.Υ.Ο.Δ.Δ., σχετικά με το διορισμό του 
Νικολάου Φραγκάκη σε θέση μετακλητού υπαλλήλου 
στο Πολιτικό Γ ραφείο του Υπουργού Υγείας και Κοινω¬ 
νικής Αλληλεγγύης, γίνεται η εξής διόρθωση: 

Αντί του εσφαλμένου: 

«της κατηγορίας ΔΕ», 
στο ορθό: 

«της κατηγορίας ΤΕ». 

(Από τη Δ/νση Προσωπικού του 
Υπ. Υγείας και Κοινωνικής Αλληλεγγύης) 

-♦- 

ΥΠΟΥΡ ΓΕΙΟ ΠΟΛΙ ΤΙΣΜΟΥ 

(5) 

Αριθμ. 13961 

Ανασυγκρότηση Ελεγκτικού Συμβουλίου του άρθρου 52 
του ν. 2725/1999, «Ερασιτεχνικός και επαγγελματικός 
αθλητισμός», όπως αυτό τροποποιήθηκε και συμπλη¬ 
ρώθηκε με το άρθρο 2 του ν. 2858/2000 και τις παρ. 
3, 4, 5, 6, 7 του άρθρου 77 του ν. 3057/2002 «Τρο¬ 
ποποίηση και συμπλήρωση του ν. 2725/1999, ρύθμι¬ 
ση θεμάτων Υπουργείου Πολιτισμού κ.Α. διατάξεις» 
και ν. 3262/2004 άρθρο 26 «Τροποποιήσεις άρθρων 
του ν. 2725/1999 και άλλες ρυθμίσεις θεμάτων αθλη¬ 
τισμού». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Κώδικα Νομοθεσίας για την Κυβέρνηση και τα 
Κυβερνητικά όργανα που κυρώθηκε με το άρθρο πρώτο 
του π.δ. 63/2005 (ΦΕΚ 98Α'). 


β) Του π.δ. 77/1985 «Οργανισμός της Γ.Γ.Α.» (ΦΕΚ 28/ 
Α71.3.1985). 

γ) Του αρ. 52 του ν. 2725/1999 (ΦΕΚ 121/Α717.6.1999) 
«Ερασιτεχνικός και Επαγγελματικός αθλητισμός και 
άλλες διατάξεις», όπως αυτό τροποποιήθηκε με το αρ. 
2 του ν. 2858/2000 (ΦΕΚ 247/Α77.11.2000) και συμπληρώ¬ 
θηκε με τις παρ. 3, 4, 5, 6, 7 του αρ. 77 του ν. 3057/2002 
(ΦΕΚ 239/Α710.10.2002) και αρ. 26 του ν. 3262/2004 (ΦΕΚ 
173/ Α'/15.9.2004). 

δ) Του π.δ. 63/2005 (ΦΕΚ 98/Α722.4.2005) «Κωδικοποί¬ 
ηση της νομοθεσίας για την Κυβέρνηση και τα κυβερ¬ 
νητικά Όργανα». 

ε) Του ν. 3528/2007 (ΦΕΚ 26/Α79.2.2007) «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.». 

στ) Του π.δ. 206/2007 «Ορισμός Υπουργών και Υφυ¬ 
πουργών» (ΦΕΚ 232/Α719.9.2007). 

2. Την υπ’ αριθμ. 33205/13.12.2000 απόφαση του Υφυ¬ 
πουργού Πολιτισμού «Εσωτερικός Κανονισμός Λειτουρ¬ 
γίας και τρόπου διενέργειας των ελέγχων του Ελε¬ 
γκτικού Συμβουλίου του αρ. 52 του ν. 2725/1999» (ΦΕΚ 
1552/Β721.12.20 0 0). 

3. Την υπ’ αριθμ. 18727/22.4.2005 απόφαση «περί Ορι¬ 
σμού Υπολόγου - Διαχειριστή». 

4. Την υπ’ αριθμ. 28055/31.5.2001 (ΦΕΚ 709/Β76.6.2001) 
κοινή υπουργικών απόφαση του Υπουργού Πολιτισμού 
και Υφυπουργού Οικονομικών «Διάθεση του ποσού και 
λειτουργίας Ειδικού Λογαριασμού 234372/1». 

5. Την υπ’ αριθμ. Υ303/21.11.2007 «Ανάθεση αρμοδιο¬ 
τήτων στον Υφυπουργό Πολιτισμού Ιωάννη Ιωαννίδη» 
(ΦΕΚ 2241/Β72007). 

6. Την υπ’ αριθμ. 60802/28.12.2006 κοινή υπουργική 
απόφαση«Συγκρότηση του Ελεγκτικού Συμβουλίου του 
αρ. 52 του ν. 2725/1999 «Ερασιτεχνικός και Επαγγελμα¬ 
τικός Αθλητισμός» όπως τροποποιήθηκε και ισχύει (ΦΕΚ 
131/ΥΟΔΔ/29.12.2007). 

7. Την από 31.12.2007 αυτοδίκαιη απόλυση από την 
Υπηρεσία του Προέδρου του Ελεγκτικού Συμβουλίου. 

7. Τις παραιτήσεις των μελών του Ελεγκτικού Συμβου¬ 
λίου του αρ. 52 του ν. 2725/1999, όπως τροποποιήθηκε 
και ισχύει. 

10. Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

11. Το υπ’ αριθμ. 1037004/237/0006Α/31.3.2008 έγγραφο 
του Υπουργείου Οικονομίας και Οικονομικών, αποφα¬ 
σίζουμε: 

Άρθρο 1 

1. Ανασυγκροτούμε το Ελεγκτικό Συμβούλιο κατ’ άρ¬ 
θρο 52 του ν. 2725/1999 όπως αυτό τροποποιήθηκε και 
συμπληρώθηκε με το άρθρο 2 του ν. 2858/2000 και τις 
παρ. 3, 4, 5, 6, 7, του άρθρου 77 του ν. 3057/2002 και 
ν. 3262/2004 άρθρο 26, αποτελούμενο από έντεκα (11) 
Μέλη. 

2. Ορίζουμε τον Πρόεδρο και τα μέλη του Ελεγκτικού 
Συμβουλίου, ως εξής: 

α. Κουμαντάνο Νικόλαο του Παναγιώτη, μόν. υπ. Γ.Γ.Α., 
αρ. ταυτότητας Ρ 102776, ως Πρόεδρο. 

β. Χρυσοστομίδου Μαρία του Γεωργίου, μόν. υπ. Γ.Γ.Α., 
αρ. ταυτότητας Σ 586055, ως Μέλος. 

γ. Κουτρελάκου Γεωργία του Παύλου, μόν. υπ. Γ.Γ.Α., 
αρ. διαβατηρίου ΑΑ0090601, ως Μέλος. 

δ. θεοχάρη Μαρία του Αριστοτέλη, μόν. υπ. Γ.Γ.Α., αρ. 
ταυτότητας ΑΒ 067836, ως Μέλος. 

ε. Χριστοπούλου Σταματίνα του Κων/νου, μόν. υπ. 
Γ.Γ.Α., αρ. ταυτότητας X 074459, ως Μέλος,. 

στ. Μερτύρη - Οικονόμου Βασιλική του Γεωργίου μόν. 
υπ. Γ.Γ.Α., αρ. ταυτότητας Ρ 612815, ως Μέλος. 

ζ. Βαλεργάκης Κωνσταντίνος του Ελευθερίου μόν. υπ. 
Γ.Γ.Α., αρ. ταυτότητας Π 598867, ως Μέλος. 

η. Πουλάκη-Κανελλοπούλου Μαρία του Γ εωργίου μόν. 
υπ. Υπ. Οικονομίας και Οικονομικών, αρ. ταυτότητας Λ 
037566 ως Μέλος. 

θ. Σκουλά Ειρήνη του Χαραλάμπους μόν. υπ.Υπ. 
Οικονομίας και Οικονομικών, αρ. ταυτότητας Μ 074934, 
ως Μέλος. 

ι. Ντάνο Σπυρίδωνα του Γεωργίου μόν. υπ. Υπ. 
Οικονομίας και Οικονομικών, αρ. ταυτότητας 0 303131, 
ως Μέλος. 

κ. Χρήστου Αθανάσιο του Κων/νου μόν. υπ.Υπ. 
Οικονομίας και Οικονομικών, αρ. ταυτότητας Ν 287946, 
ως Μέλος. 

3. Ορίζουμε Γραμματέα Εργασιών του Ελεγκτικού Συμ¬ 
βουλίου του άρ. 52 του ν. 2725/1999, όπως αυτό τροπο¬ 
ποιήθηκε, συμπληρώθηκε και ισχύει, τη μόνιμη υπάλληλο 
της Γ.Γ.Α., Μαλούκου-Ψυχούλη Αγγελική του Ελευθερίου, 
αρ. ταυτότητας ΑΖ 011216. 

Αρθρο 2 

Έργο του Ελεγκτικού Συμβουλίου 

Το έργο του Ε.Σ. ορίζεται στο άρθρο 52 του ν. 2725/1999 
όπως αυτό τροποποιήθηκε και συμπληρώθηκε με το άρ¬ 
θρο 2 του ν. 2858/2000 και τις παρ. 3,4,5,6,7 του άρθρου 
77 του ν. 3057/2002 και το αρ. 26 του ν. 3262/2004. 

Άρθρο 3 

Οργάνωση - Λειτουργία του Ε.Σ. 

1. Το Ε.Σ. λειτουργεί στη Γενική Γραμματεία Αθλητι¬ 
σμού, η οποία το στεγάζει σε χώρο της και το εξυπη¬ 
ρετεί διοικητικά και οικονομικά. 

2. Η θητεία του Ελεγκτικού Συμβουλίου είναι διετής. 

3. Οι λεπτομέρειες και ο τρόπος διενέργειας των ελέγ¬ 
χων καθορίζονται από τον εσωτερικό κανονισμό του Ελε¬ 
γκτικού Συμβουλίου και τις διατάξεις των ν. 2725/1999, 
ν. 2858/2000, ν. 3057/2002, και ν. 3262/2004, άρθρο 26. 

Άρθρο 4 

Δαπάνες Λειτουργίας 

Η μηνιαία αποζημίωση για τον Πρόεδρο και τα μέλη 
ορίζεται στο ποσό των χιλίων διακοσίων (1.200) €. Η μη¬ 
νιαία αποζημίωση για τη Γ ραμματέα Εργασιών ορίζεται 
στο ποσό των πεντακοσίων πενήντα (550) €. 

Οι δαπάνες λειτουργίας του Ελεγκτικού Συμβουλίου 
θα καλυφθούν σύμφωνα με την υπ’ αριθμ. 28055/31.5.2001 
(ΦΕΚ 709/Β/6.6.2001) κοινή υπουργική απόφαση Πολιτι¬ 
σμού και Οικονομικών «Διάθεση του ποσού και λειτουρ¬ 
γίας Ειδικού Λογαριασμού 234372/1». 

Κάθε σχετική προηγούμενη απόφαση παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2008 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

ΓΕΩΡΓ. ΑΛΟΓΟΣΚΟΥΦΗΣ ΙΩΑΝ. ΙΩΑΝΝΙΔΗΣ 


Αριθμ. 13055 

Ορισμός μελών της Επιτροπής Διοίκησης του «ΕΘΝΙΚΟΥ 
ΑΘΛΗΤΙΚΟΥ ΚΕΝΤΡΟΥ ΝΕΟΤΗΤΑΣ ΑΓΙΟΥ ΚΟΣΜΑ». 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1 Τις διατάξεις: 

α. Του α.ν. 397/1968 (ΦΕΚ 101/Α71968) περί επανασυ- 
στάσεως της Γ ενικής Γ ραμματείας Αθλητισμού και των 
αρμοδιοτήτων αυτής. 

β. Του π.δ.650/1970 (ΦΕΚ 175/Α'/1970) περί Γυμναστη¬ 
ρίων. 

γ. Του άρθρου 6 του ν. 423/1976 (ΦΕΚ 223/Α71976) 
περί Γυμναστηρίων και ρυθμίσεως θεμάτων αφορώντων 
εις τον εξωσχολικόν αθλητισμόν, όπως αντικαστάθη- 
κε με την παρ.ε, του άρθρου 3, του ν. 665/1977 (ΦΕΚ 
225/Α'/1977) περί τροποποιήσεως και συμπληρώσεως 
της περί Εξωσχολικού Αθλητισμού και Γ υμναστηρίων 
Νομοθεσίας και λοιπών συναφών διατάξεων. 

δ. Του π.δ. 455/1988 (ΦΕΚ 209/Α71988) Οργάνωση Υπη¬ 
ρεσιών Εθνικού Αθλητικού Κέντρου Νεότητας «ΑΓΙΟΥ 
ΚΟΣΜΑ». 

ε. Του π.δ. 53/1998 (ΦΕΚ 53/Α71998) «Διατήρηση επο- 
πτείας Ν.Π.Δ.Δ. από τη Γενική Γραμματεία Αθλητι¬ 
σμού». 

στ. Της παρ. 9, του άρθρου 56, του ν. 2725/1999 (ΦΕΚ 
121/Α71999) «Ερασιτεχνικός και επαγγελματικός αθλη¬ 
τισμός και άλλες διατάξεις». 

ζ. Του π.δ. 63/2005 (ΦΕΚ 98/Α72005) «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

2. Την υπ’ αριθμ. Υ303/21.11.2007 (ΦΕΚ 2241/Β72007) 
απόφαση του Πρωθυπουργού και του Υπουργού Πολι¬ 
τισμού «Ανάθεση αρμοδιοτήτων στον Υφυπουργό Πο¬ 
λιτισμού Ιωάννη Ιωαννίδη», αποφασίζουμε: 

Ορίζονται τα μέλη της Επιτροπής Διοίκησης του 
ΕΘΝΙΚΟΥ ΑΘΛΗΤΙΚΟΥ ΚΕΝΤΡΟΥ ΝΕΟΤΗΤΑΣ ΑΓΙΟΥ 
ΚΟΣΜΑ ως εξής: 

1. Παπαναστασίου Αναστάσιος του Αλεξάνδρου, Α.Δ.Τ. 
ΑΜ 10146, Πρόεδρος. 

2. Σιγάλας Γεώργιος του Σταματίου, Α.Δ.Τ. ΑΒ 144324, 
Αντιπρόεδρος 

3. Δήμου Κων/νος του Γεωργίου, Α.Δ.Τ. ΑΒ 526020, 
Γ ραμματέας. 

4. Τσαμπαρλής Νικόλαος του Ευστρατίου, Α.Δ.Τ. I 
071707, Ταμίας. 

5. Λούδης Κων/νος του Γεωργίου, Α.Δ.Τ. ΛΣ4716,Έφο¬ 
ρος. 

6. Ρίζος Γεώργιος του Χρήστου, Α.Δ.Τ. Ν 621747, Μέ¬ 
λος. 

7. Μαρσέλλου Σοφία - Σολί του Μωσσέ, Α.Δ.Τ. Κ 
060183, Μέλος. 

Η θητεία των μελών της Επιτροπής Διοίκησης είναι 
διετής. 

Κάθε προηγούμενη σχετική απόφαση παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2008 

Ο ΥΦΥΠΟΥΡΓΟΣ 

ΙΩΑΝΝΗΣ ΙΩΑΝΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


ΥΠΟΥΡΓΕΙΟ Μ ΑΚΕΔΟΝΙ ΑΣ - ΘΡΑΚΗΣ 

( 6 ) 

Αριθμ. 3635 

Καθορισμός αποζημίωσης Προέδρου, Μελών και Γραμ- 
ματέα της Τριμελούς Επιτροπής επιλογής προσω¬ 
πικού Ιδιωτικού Δικαίου Ορισμένου Χρόνου Μερικής 
Απασχόλησης στο Υπ. Μακεδονίας - Θράκης» 

Ο ΥΠΟΥΡΓΟΣ ΜΑΚΕΔΟΝΙΑΣ- ΘΡΑΚΗΣ 

Έχοντας υπόψη: 

1) Τις διατάξεις: 

α) Του ν. 3205/2003 «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και Ο.Τ.Α., 
μονίμων στελεχών των Ενόπλων Δυνάμεων και αντι¬ 
στοίχων της Ελληνικής Αστυνομίας, του Πυροσβεστικού 
και Λιμενικού Σώματος και άλλες συναφείς διατάξεις» 
(ΦΕΚ 97/Τ.Α72003). 

β) Του ν. 2362/1995 «Περί δημόσιου λογιστικού ελέγχου 
των δαπανών του κράτους και άλλες διατάξεις» (ΦΕΚ 
247/τ.Α'). 

γ) Του ν. .1256/1982 «Για την πολυθεσία, την πολυαπα- 
σχόληση και την καθιέρωση ανώτατου ορίου απολαβών 
από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του κράτους και άλλες 
διατάξεις (ΦΕΚ 65 Α') όπως τροποποιήθηκε και ισχύει. 

δ) Του αρ. 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ 220/Τ.Α72005). 

ε) Του π.δ. 167/2005 «Οργανισμός του Υπουργείου Μα¬ 
κεδονίας - Θράκης» (ΦΕΚ 220/τ.Α72005). 

στ) Την υπ’ αριθμ. 2/12540/0022 Εγκύκλιο του Υπουρ¬ 
γείου Οικονομικών «Παροχή Οδηγιών για την υλοποίηση 
εισοδηματικής πολιτικής έτους 2007». 

2) Την υπ’ αριθμ. 8082/17.7.2007 απόφαση του Υπουρ¬ 
γού Μακεδονίας - Θράκης «Συγκρότηση τριμελούς Επι¬ 
τροπής επιλογής προσωπικού Ιδιωτικού Δικαίου Ορισμέ¬ 
νου Χρόνου Μερικής Απασχόλησης στο Υπ. Μακεδονίας 
- Θράκης.» (ΦΕΚ 321/τ. Υ.Ο.Δ.Δ.) 

3) Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολο¬ 
γισμού του Υπουργείου Μακεδονίας - Θράκης, ύψους 
3.000 € και θα αντιμετωπιστεί από τις πιστώσεις που 
είναι εγγεγραμμένες στον ΚΑΕ 0515 του Ειδικού Φορέα 
25-110 του προϋπολογισμού εξόδων του Υπουργείου 
Μακεδονίας - Θράκης οικονομικού έτους 2008. 

4) Το γεγονός ότι η ανωτέρω επιτροπή συνεδριάζει πέραν 
του κανονικού ωραρίου εργασίας και σε χρόνο που δεν κα¬ 
λύπτεται από υπερωριακή απασχόληση, αποφασίζουμε: 

Καθορίζουμε την αμοιβή ανά συνεδρίαση της τριμελούς 
επιτροπής επιλογής προσωπικού ιδιωτικού δικαίου ορι¬ 
σμένου χρόνου Μερικής Απασχόλησης στο Υπουργείου 
Μακεδονίας - Θράκης, για τον Πρόεδρο, τα Μέλη και τον 
Γραμματέα της στο ποσό των 45,57 ευρώ (σαράντα πέντε 
ευρώ και πενήντα επτά λεπτά) κατά συνεδρίαση. 

Η ανωτέρω αποζημίωση αφορά συνεδριάσεις του έτους 
2008 και καταβάλλεται ολόκληρη στον πρόεδρο, στα μέλη 
και στο γραμματέα εφόσον παρέστησαν στις συνεδριά¬ 
σεις στις οποίες κλήθηκαν και οι οποίες πραγματοποι¬ 
ήθηκαν εκτός ωραρίου εργασίας και σε χρόνο που δεν 
καλύπτεται από την υπερωριακή απασχόληση. 

Σε καμία περίπτωση οι συνεδριάσεις δεν επιτρέπεται 
να υπερβαίνουν τις πενήντα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Απριλίου 2008 

Ο ΥΠΟΥΡΓΟΣ 

ΜΑΡΓΑΡΙΤΗΣ ΤΖΙΜΑΣ 
-♦- 

Π ΕΡΙΦΕΡΕΙΕ Σ 

(7) 

ΠΕΡΙΦΕΡΕΙΑ ΜΑΚΕΔΟΝΙΑΣ - ΘΡΑΚΗΣ 
Αριθμ. 1789+1788 

Αποζημίωση του Προέδρου, των μελών και του γραμ¬ 
ματέα του Δ.Σ. της Δημοτικής Επιχείρησης Ύδρευ¬ 
σης Αποχέτευσης Θάσου του Δήμου Θάσου του Νο¬ 
μού Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 3 παρ. 7 του ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης» όπως τροποποιήθηκαν με τις διατά¬ 
ξεις του άρθρου 8 του ν. 2839/2000. 

2. Τις διατάξεις του άρθρου 22 παρ. 7 του ν. 3274/2004 
«Οργάνωση και λειτουργία των Οργανισμών Τοπικής 
Αυτοδιοίκησης Α' ΚΑΙ Β' βαθμού». 

3. Τις υπ’ αριθμ. 6/2008 και 7/2008 αποφάσεις - προ¬ 
τάσεις του Διοικητικού Συμβουλίου της Δημοτικής Επι¬ 
χείρησης Ύδρευσης Αποχέτευσης Θάσου του Δήμου 
Θάσου του Νομού Καβάλας. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 47.845,00 € για το τρέχον έτος 
για την οποία έχει εγγράφει ανάλογη πίστωση στον 
προϋπολογισμό της Επιχείρησης. 

5. Τα τέσσερα επόμενα έτη προβλέπεται να προκληθεί 
εις βάρος των προϋπολογισμών της Επιχείρησης δα¬ 
πάνη ύψους 191.380,00 € για την οποία θα εγγραφούν 
σχετικές πιστώσεις στους ανάλογους κωδικούς των 
προϋπολογισμών των ετών αυτών. 

6. Ολόκληρη τη σχετική αλληλογραφία, αποφασίζουμε: 

1. Καθορίζουμε την αποζημίωση του Προέδρου του 
Διοικητικού Συμβουλίου της Δημοτικής Επιχείρησης 
Ύδρευσης Αποχέτευσης Θάσου του Δήμου Θάσου του 
Νομού Καβάλας στα 1.917,00 € μηνιαίως για τις παρε¬ 
χόμενες στην επιχείρηση υπηρεσίες του. 

2. Καθορίζουμε την αποζημίωση των μελών και του 
γραμματέα του Δ.Σ. της Δημοτικής ΕπιχείρησηςΎδρευ- 
σης Αποχέτευσης Θάσου του Δήμου Θάσου του Νομού 
Καβάλας για τη συμμετοχή τους στις συνεδριάσεις σε 
76,67 € κατά συνεδρίαση. 

Ο αριθμός των συνεδριάσεων μπορεί να ανέλθει σε 
τρεις (3) το μήνα που θα πραγματοποιούνται εκτός των 
ωρών εργασίας των υπηρεσιών της Επιχείρησης και 
μέχρι (5) ώρες σε κάθε συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 31 Μαρτίου 2008 
Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΣΤΑΜΑΤΗΣ 

